РЕПУБЛИКА БЪЛГАРИЯ
ЧЕТИРИДЕСЕТ И ТРЕТО НАРОДНО СЪБРАНИЕ
КОМИСИЯ ПО ТРАНСПОРТ, ИНФОРМАЦИОННИ ТЕХНОЛОГИИ И СЪОБЩЕНИЯ

Нанесени са всички предложения на народни представители, направени на основание чл. 80, ал. 1 от Правилника за организацията и дейността на Народното събрание.

										ПРОЕКТ

						ЗАКОН

за изменение и допълнение на Закона за електронните съобщения

(Обн., ДВ, бр. 41 от 22.05.2007 г., изм. и доп., бр. 109 от 20.12.2007 г., в сила от 1.01.2008 г., изм., бр. 36 от 4.04.2008 г., изм. и доп., бр. 43 от 29.04.2008 г., изм., бр. 69 от 5.08.2008 г., изм. и доп., бр. 17 от 6.03.2009 г., бр. 35 от 12.05.2009 г., в сила от 12.05.2009 г., бр. 37 от 19.05.2009 г., в сила от 19.05.2009 г., бр. 42 от 5.06.2009 г.; Решение № 3 от 4.06.2009 г. на Конституционния съд на РБ - бр. 45 от 16.06.2009 г.; изм., бр. 82 от 16.10.2009 г., в сила от 16.10.2009 г., бр. 89 от 10.11.2009 г., в сила от 10.11.2009 г., изм. и доп., бр. 93 от 24.11.2009 г., бр. 12 от 12.02.2010 г., бр. 17 от 2.03.2010 г., в сила от 10.05.2010 г., бр. 27 от 9.04.2010 г., в сила от 9.04.2010 г., изм., бр. 97 от 10.12.2010 г., в сила от 10.12.2010 г., изм. и доп., бр. 105 от 29.12.2011 г., в сила от 29.12.2011 г., бр. 38 от 18.05.2012 г., в сила от 1.07.2012 г., изм., бр. 44 от 12.06.2012 г., в сила от 1.07.2012 г., бр. 82 от 26.10.2012 г. в сила от 26.11.2012 г., бр. 15 от 15.02.2013 г., в сила от 1.01.2014 г., доп., бр. 27 от 15.03.2013 г., бр. 28 от 19.03.2013 г., изм., бр. 52 от 14.06.2013 г., в сила от 14.06.2013 г., бр. 66 от 26.07.2013 г., в сила от 26.07.2013 г., бр. 70 от 9.08.2013 г., в сила от 9.08.2013 г., доп., бр. 11 от 7.02.2014 г., в сила от 7.02.2014 г., изм. ДВ. бр.53 от 27.06.2014г., изм. ДВ. бр.61 от 25.07.2014г., изм. ДВ. бр.98 от 28.11.2014г.)

Предложение от народните представители Иван Вълков, Цветомир Михов, Павел Христов и Станислав Иванов
	Създава се нов § 1:
§ 1. В чл. 33, ал. 2 се създава т. 6:
„6. брой на абонатите на предприятието, диференцирани според предоставяните от предприятието услуги, въз основа на данните от ежегодния отчет за дейността, предоставян от предприятието във връзка с чл. 38, ал. 1.“

Предложение от народните представители Иван Вълков, Цветомир Михов, Павел Христов и Станислав Иванов
Създава се нов § 2:
§ 2. В чл. 74 се правят следните изменения и допълнения:
„1. Досегашният текст става алинея 1;
2.	Създава се ал.2:
„(2) Предприятието има задължение да публикува информацията по чл. 33, ал. 2, т. 6 в годишния финансов отчет, както и на страницата си в интернет, когато има такава“. 

§ 1. В чл. 78 се правят следните изменения и допълнения:
1. Алинея 1 се изменя така:
„(1) В случай че установи неизпълнение на задължения, произтичащи от приложимите общи изисквания, на условията на издадени разрешения за ползване на ограничен ресурс и/или на наложени специфични задължения, комисията:
1. уведомява предприятието, осъществяващо електронни съобщения, за установеното неизпълнение в 7-дневен срок след установяването, като определя подходящ срок за изразяване на становище; след изтичането на срока за становище комисията с решение изисква в определен от нея разумен срок преустановяване на неизпълнението и/или отстраняване на неговите последици, и/или привеждане дейността на предприятието в съответствие с посочените актове, или
2. с решение след изтичане на срока за изразяване на становище по т. 1 изисква незабавно преустановяване на неизпълнението, като дава задължителни указания за преустановяване на неизпълнението и/или отстраняване на неговите последици, и за привеждане дейността на предприятието в съответствие с посочените актове.”
2. Алинея 2 се отменя.
3. Създават се ал. 5 и 6:
„(5) Обжалването на решението на комисията по ал. 1 не спира неговото изпълнение, освен ако съдът постанови друго.
(6) Производството по ал. 1-4 се прилага независимо от административнонаказателната отговорност на предприятието, която се реализира по общия ред.”

Предложение от народния представител Камен Костадинов
Създава се § 1а:
§ 1а. В чл. 257 се правят следните изменения и допълнения:
1.	В ал. 1, в изречение първо изразът „при наличие на техническа възможност“ се премахва. В края на алинеята се добавя ново изречение със следното съдържание: „Изключение от задължението по предходното изречение може да бъде допуснато от Комисията единствено поради липса на техническа възможност за срок не по-дълъг от 3 месеца.“
2.	Създава се нова ал.8
“(8) Предприятията, предоставящи обществени телефонни услуги, са длъжни да откажат или да ограничат осигуряването на взаимно свързване в случаите, когато дадено предприятие, не осигурява функцията предоставяна на „идентификация на линията на викащия“ за повиквания, произхождащи от неговата мрежа. Задължението по предходното изречение не се прилага само ако Комисията е допуснала изключение поради липса на техническа възможност в срока по ал. 1“.

Предложение от народните представители Иван Вълков, Цветомир Михов, Павел Христов и Станислав Иванов
Създава се § 1а:
„§ 1а В чл. 257 се правят следните изменения и допълнения:
1.	Алинея 1 се изменя така:
„(1) Предприятията, предлагащи обществени телефонни услуги, са длъжни да осигуряват функциите на електронната съобщителна мрежа „тонално номеронабиране“, „идентификация на линията на викащия“ и “идентификация на свързаната линия“. Изключение от задължението по предходното изречение може да бъде допуснато от Комисията поради липса на техническа възможност за срок не по-дълъг от 3 месеца.“
2.	Създава се нова ал.8:
„(8) Предприятията, предоставящи обществени телефонни услуги, са длъжни да откажат или да ограничат осигуряването на взаимно свързване в случаите, когато дадено предприятие, не осигурява функцията предоставяне на „идентификация на линията на викащия“ за повиквания, произхождащи от неговата мрежа. Задължението по предходното изречение не се прилага, само ако Комисията е допуснала изключение поради липса на техническа възможност в срока по ал. 1.“

§ 2. В чл. 331 се правят следните изменения:
1. В ал. 3 думите „влязло в сила“ се заличават.
2. В ал. 4 думите „влязло в сила“ се заличават.
3. В ал. 5 думите „влязло в сила“ се заличават.
4. В ал. 7 думите „влязло в сила” се заличават.
5. В ал. 8 думите „влязло в сила” се заличават.

§ 3. Създава се чл. 331а:
„Чл. 331а. (1) За неизпълнение на решение по чл. 78, ал. 1: 
1. председателят налага санкцията за неизпълнение на съответното задължение, предвидена в тази глава, и/или
2. комисията налага имуществена санкция в размер от 500 до 5000 лв. дневно.
(2) Имуществената санкция по ал. 1, т. 2 се налага до изпълнение на решението на комисията по реда на глава седемнадесета от АПК.
(3) Наложените имуществени санкции по ал. 1, т. 2 подлежат на обжалване по реда на глава седемнадесета, раздел VІ от АПК.
(4) Възстановяването на нарушено право и обезщетяването на вредите от изпълнението на административен акт, който е бил отменен, след като е започнало неговото изпълнение, става по реда на глава седемнадесета, раздел VІІ от АПК.”

§ 4. В чл. 334б ал. 1 се изменя така:
„(1) На предприятие, предоставящо услугата роуминг чрез обществени електронни съобщителни мрежи, което наруши изисквания на Регламент (ЕС) № 531/2012 на Европейския парламент и на Съвета от 13 юни 2012 г. относно роуминга в обществени мобилни съобщителни мрежи в рамките на Съюза (ОВ, L 172/10 от 30 юни 2012 г.), се налагат имуществени санкции, както следва:
1. за нарушение на чл. 3 от регламента – в размер от 400 000 до 2 000 000 лв.;
2. за нарушение на чл. 4 от регламента – в размер от 10 000 до 100 000 лв.;
3. за нарушение на чл. 5, параграф 1 от регламента – в размер от 10 000 до 100 000 лв.;
4. за нарушение на чл. 7 от регламента – в размер от 400 000 до 2 000 000 лв.; 
5. за нарушение на чл. 8, параграф 2 от регламента – в размер от 50 000 до 2 000 000 лв.;
6. за нарушение на чл. 8, параграфи 1, 3, 4 и 5 от регламента – в размер от 10 000 до 100 000 лв.;
7. за нарушение на чл. 9 от регламента – в размер от 400 000 до 2 000 000 лв.; 
8. за нарушение на чл. 10, параграф 1 от регламента – в размер от 10 000 до 100 000 лв.;
9. за нарушение на чл. 10, параграфи 2, 3, 4 и 5 от регламента – в размер от 50 000 до 2 000 000 лв.;
10. за нарушение на чл. 10, параграф 6 от регламента – в размер от 10 000 до 100 000 лв.;
11. за нарушение на чл. 11 от регламента – в размер от 10 000 до 100 000 лв.;
12. за нарушение на чл. 12 от регламента – в размер от 400 000 до 2 000 000 лв.; 
13. за нарушение на чл. 13, параграф 2 от регламента – в размер от 50 000 до 2 000 000 лв.;
14. за нарушение на чл. 13, параграфи 1, 3, 4, 5 и 6 от регламента – в размер от 10 000 до 100 000 лв.;
15. за нарушение на чл. 14 от регламента – в размер от 10 000 до 100 000 лв.;
16. за нарушение на чл. 15 от регламента – в размер от 10 000 до 100 000 лв.”
	
§ 5. Параграф 1а от Допълнителните разпоредби се отменя.

ДОПЪЛНИТЕЛНА РАЗПОРЕДБА

§ 6. Параграф 4 относно чл. 334б съдържа мерки по прилагането на Регламент (ЕС) № 531/2012 на Европейския парламент и на Съвета от 13 юни 2012 г. относно роуминга в обществени мобилни съобщителни мрежи в рамките на Съюза (ОВ, L 172/10 от 30 юни 2012 г.).

ПРЕДСЕДАТЕЛ НА 
КОМИСИЯТА ПО ТРАНСПОРТ,
ИНФОРМАЦИОННИ ТЕХНОЛОГИИ
И СЪОБЩЕНИЯ:

ГРОЗДАН КАРАДЖОВ